**ประสิทธิผลของ Coaching program เรื่อง การควบคุมอาหารและน้ำดื่มในผู้ป่วยไตวายเรื้อรังที่ได้รับการรักษาบำบัดทดแทนไตด้วยวิธีฟอกเลือดด้วยเครื่องไตเทียมในโรงพยาบาลน่านเพื่อลดภาวะของเสีย และน้ำคั่งในร่างกาย**

นิตยา หงส์เจริญ,ธัญญ์ธิยา อัครทวีพันธ์

หน่วยงานไตเทียมโรงพยาบาลน่าน

**ความสำคัญ**: โรคไตเรื้อรังระยะสุดท้ายเป็นโรคที่ไม่สามารถรักษาให้หายขาดได้และเป็นโรคที่มีค่าใช้จ่ายสูงมีอัตราการเสียชีวิตเป็นอันดับที่ 3 ของจังหวัดน่าน การฟอกเลือดด้วยเครื่องไตเทียมเป็นการบำบัดทดแทนไตอย่างหนึ่งโดยผู้ป่วยได้รับการรักษาสัปดาห์ละ 2-3 ครั้งทำให้มีโอกาสที่จะเกิดการคั่งของ K ,Ca,PO4 และน้ำในร่างกายได้ง่าย ดังนั้นเพื่อให้ปลอดภัยจากภาวะแทรกซ้อนจึงต้องมีความรู้และเข้าใจเรื่องการรับประทานอาหารและน้ำเพื่อลดภาวะแทรกซ้อนดังกล่าว

**วัตถุประสงค์** : เพื่อเปรียบเทียบการสอนเรื่องการควบคุมอาหารและน้ำดื่มในผู้ป่วยที่ฟอกเลือดด้วยเครื่องไตเทียมแบบเดิมกับแบบ Coaching program เพื่อลดภาวะของเสีย และปริมาณน้ำคั่งในร่างกาย

**รูปแบบ สถานที่และกลุ่มศึกษา**:การศึกษาวิจัยแบบ historical control study ศึกษาที่หน่วยไตเทียมงานฟอกเลือดด้วยเครื่องไตเทียมโรงพยาบาลน่าน ผู้ป่วยจำนวน 33 รายได้รับการสอนแบบเดิม และได้รับการสอนแบบ Coaching program ต่างกันในช่วงเวลาแบบละ 9 เดือน

**การวัดผลและวิธีการ**:ผู้ป่วยทั้งหมด 33 รายไดรับการสอนเรื่องการควบคุมอาหารและน้ำตามรูปแบบเดิม 9 เดือนและสอนแบบ Coaching program 9 เดือนติดตามค่า K,PO4,Ca ทุก 3 เดือนและติดตามค่า UF 8-9 ครั้งต่อเดือน วิเคราะห์ผลด้วยmulti-level mixed effect regression

**ผล**: ตัวชี้วัดที่ลดลงในช่วงที่ Coaching program serum K ( p-value= 0.026),serum Ca ( p-value= 0.026) Ultrafiltration rate( p-value< 0.001) ลดลง ส่วนระดับ PO4 เพิ่มขึ้น (p-value= 0.631)



**ข้อยุติและการนำไปใช้**:ผู้ป่วยที่ได้รับการฟอกเลือดด้วยเครื่องไตเทียมควรได้รับการสอนแบบ Coaching program ทุกครั้งเนื่องจากช่วยลดภาวะแทรกซ้อนจากการคั่งของK,Ca และปริมาณน้ำแต่ควรหาวิธีการเพิ่มเติมเพื่อลดระดับ PO4

**คำสำคัญ**: ผู้ป่วยโรคไตเรื้อรัง,เครื่องไตเทียม, Coaching program ,electrolite,Ultrafiltration rate